b'\n_START_ARTICLE_\nNatalija \xc5\xa0eruga\n_START_SECTION_\n\xc5\xbdivljenje\n_START_PARAGRAPH_\nRojena je v Mariboru, kjer je obiskovala II. gimnazijo. Na Akademiji za likovno umetnost in oblikovanje v Ljubljani je \xc5\xa1tudirala slikarstvo. Diplomirala je leta 1999. \xc5\xa0tudij je nadaljevala na podiplomskem \xc5\xa1tudiju za slikarstvo in magistrirala leta 2003. \xc5\xa0tudijsko se je izpopolnjevala leta 2007 v Berlinu. Njena dela najdemo v ve\xc4\x8d umetni\xc5\xa1kih zbirkah (Umetnostna galerija, Maribor, NLB, Zbirka Talum, Slovenski kulturni center Korotan, Dunaj, Mestna Galerija Nova Gorica, Galerija Murska Sobota). Kot svobodna umetnica \xc5\xbeivi in ustvarja v Radencih.'